බිලිදකු වඩාගෙන හෙරොයින් විකිණීමේ යෙදී සිටි කාන්තාවක් මාතර පොලිසියේ දූෂණ මර්දන අංශයේ නිලධාරින් විසින් අත්අඩංගුවට ගන්නා ලදී.කිසිවෙකුටත් සැක නොසිතන අයුරින් බිලිදා වඩාගෙන ගමනක් යන මුවාවෙන් කාලයක් තිස්සේ මේ කාන්තාව හෙරොයින් විකිණීම කර ඇති බවට පොලිසියට ලැබුණු තොරතුරක් මත කාන්තාව අත්අඩංගුවට ගෙන ඇත.ඇය අත්අඩංගුවට ගන්නා විට මිලිග්‍රෑම් 25 ක හෙරොයින්ද අත්අඩංගුවට ගත් බව මාතර පොලිසියේ දූෂණ මර්දන අංශයේ ස්ථානාධිපති පොලිස් පරීක්ෂක සංජීව මහතා කීවේය.මේ අතර මාතර වල්ගමදී හෙරොයින් මත්කුඩු මිලිග්‍රෑම් 35 ක් ළඟ තබාගෙන සිටි පුද්ගලයකුද අත්අඩංගුවට ගෙන ඇත.මේ වැටලීම් සඳහා මාතර පොලිසියේ දූෂණ මර්දන අංශයේ උ.පො.ප. ලසන්ත, පොලිස් සැරයන්වරුන් වන (42025) නිලන්ත (55910) කරුණාසේන නිලධාරිහු වැටලීමට සහභාගි වූහ.